Υγρό+κέικ+σοκολάτας+με+νιφάδες+κακάο

=Υλικά= 4 αυγά 250γρ. μαύρη υγρή ζάχαρη 10γρ. ζάχαρη άχνη 180γρ. ανάλατο βούτυρο 80γρ. χυμό πορτοκάλι 180γρ. ξινή κρέμα 100γρ. κακάο 160γρ. αλεύρι 5γρ. baking powder 10γρ. μαγειρική σόδα Βανίλια Ξύσμα από 2 πορτοκάλια

Προαιρετικά υλικά
100γρ. σοκολάτα γάλακτος ψιλοκομμένη ή δάκρυα σοκολάτας για να γλιτώσουμε το ψιλόκομμα. 70γρ. τριμμένο καρύδι.

Για το γλάσο
100γρ. σοκολάτα τουλάχιστον 45% κακάο 60γρ (65ml) κρέμα γάλακτος (35% λιπαρά) 1+ κουταλιά της σούπας χυμό πορτοκάλι (8γρ.)

Για το γαρνίρισμα
Τριμμένο καρύδι Τριμμένη σοκολάτα Νιφάδες κακάο (Cacao Nibs)

=Προετοιμασία= 1. Προθερμαίνουμε τον φούρνο στους 160 βαθμούς αντιστάσεις πάνω/κάτω. 2. Χωρίζω τους κρόκους από τα ασπράδια και χτυπάω τα ασπράδια με τη ζάχαρη άχνη μέχρι να γίνουν μαρέγκα. 3. Λιώνω το βούτυρο σε χαμηλή φωτιά ή μπεν μαρί. 4. Με ένα πινέλο βουτάμε στο λιωμένο βούτυρο και αλείφουμε μια στρογγυλή φόρμα με τρύπα στη μέση με βούτυρο (αυτή είναι η φόρμα που θα ψήσουμε το κέικ μας). 5. Χτυπάω στο μίξερ για τουλάχιστον 5 λεπτά τους κρόκους, ζάχαρη, ξύσμα από πορτοκάλι, βανίλια και το λιωμένο βούτυρο (μέχρι το μείγμα να αποκτήσει ένα πολύ ανοιχτό καφέ χρώμα). 6. Προσθέτω την ξινή κρέμα. Χτυπάμε μέχρι να αναμειχθεί. 7. Έπειτα προσθέτω το κακάο. Χτυπάμε στο χαμηλό μέχρι να αναμειχθεί. 8. Αναμειγνύουμε τη μαγειρική σόδα με τον χυμό πορτοκάλι. Το προσθέτουμε στο μείγμα. Χτυπάμε μέχρι να αναμειχθεί. 9. Προσθέτουμε το αλεύρι με το μπέικιν πάουντερ και χτυπάμε στο χαμηλό ίσα ίσα μέχρι αναμειχθεί καλά το μείγμα. 10. Εδώ σταματάει το χτύπημα με το μίξερ και συνεχίζουμε με μια σπάτουλα σιλικόνης. Ρίχνουμε τη μαρέγκα σιγά σιγά και αναδεύουμε με τη σπάτουλα μέχρι να ενοποιηθεί το μείγμα και να μην βλέπουμε ασπράδια πουθενά. 11. Προαιρετικά: Έπειτα ρίχνουμε το τριμμένο καρύδι και την ψιλοκομμένη σοκολάτα (ή τα δάκρυα) και συνεχίζουμε το ανάδευμα. 12. Ρίχνουμε το μείγμα στην φόρμα ψησίματος. 13. Ψήνουμε για 60 λεπτά χωρίς να τολμήσουμε να ανοίξουμε τον φούρνο στο ενδιάμεσο για να μην κάτσει το κέικ. Ελέγχουμε τρυπώντας με μία οδοντογλυφίδα και αν χρειάζεται το αφήνουμε και άλλο στο φούρνο (στον δικό μου φούρνο θέλει περίπου 70 λεπτά ψήσιμο). 14. Μόλις βγει το κέικ το αναποδογυρίζουμε αμέσως σε μια πιατέλα. 15. Ετοιμάζουμε το γλάσο. Απλά λιώνουμε την σοκολάτα σε μπεν μαρί. Μόλις λιώσει την κατεβάζουμε από τη φωτιά και προσθέτουμε την κρέμα γάλακτος. Ανακατεύουμε μέχρι να ομογενοποιηθεί το μείγμα. Μόλις είναι έτοιμο, ρίχνουμε και την κουταλιά χυμό πορτοκάλι στο μείγμα και ξανανακατεύουμε μέχρι να πάρουμε ένα βελούδινο γλάσο. 16. Γαρνίρουμε το κέικ. Ρίχνουμε από πάνω το γλάσο και πάνω από το γλάσο ρίχνουμε ή τριμμένο καρύδι ή cacao nibs αν έχουμε ή τριμμένη σοκολάτα ή μία μείξη από τα προαναφερθέντα. 17. Αφήνουμε το κέικ να κρυώσει για λίγη ώρα, κόβουμε και προαιρετικά σερβίρουμε με χτυπημένη κρέμα γάλακτος ή παγωτό.